من شدة الشوق العلي ماقدرت اكتب فيك حرف
من لهفة اللوعه في عيني ياروحي داير اعترف
انو الحروف تصعب علي وانت بتزور عمق الولف
انا كنت حاسس بيك في جواي قبل مااعرفك
انا كنت داير احكي ليك عن البحسو عن البدسو واوصفك
الا الكلام صعبان علي مالاقي ليه حروف جديده توصفك
انا لسه تايه في دروب حبك بناشد في مشاعرك عاللقاء
واسبق خطاي عشان اوصلك يمكن تعوضي لي ايام الشقا
ياريت تكوني بحور حنان واجيب مشاعري بكل شوق واغرقا